AAV ไตรมาส 3/58 ยังมีขาดทุน FXรอฟื้นตัว 2 ไตรมาสหน้าตามฤดูกาล
AAV กำไร Q3/58 ไม่รวมขาดทุนจาก FX ทรงตัว อย่างไรก็ตาม แนวโน้มกำไรจะยิ่งดีขึ้นในอีก 2 ไตรมาสข้างหน้าตามฤดูกาล โบรกฯยังแนะนำซื้อ ราคาเป้าหมาย 6 บาท
3 พ.ย. 2558

บล.ฟินันเซีย ไซรัส ระบุในบทวิเคราะห์ (3 พ.ย.) คาดกำไรปกติไตรมาส 3 ปี 2558 ของบริษัท เอเชีย เอวิเอชั่น จำกัด (มหาชน) หรือ AAV รวมขาดทุนจาก FX คาดว่าจะมีกำไรสุทธิลดลง 63% จากไตรมาสก่อน ส่วนกำไรปกติในไตรมาสดังกล่าวไม่รวมขาดทุนจาก FX คาดว่าจะทรงตัวใกล้เคียงไตรมาสก่อนที่ 287 ล้านบาท ซึ่งพลิกจากขาดทุนในไตรมาส 3 ปี 2557 จากการเติบโตของผู้โดยสารและค่าโดยสารเฉลี่ยที่เราคาดว่าจะเพิ่มขึ้น 3% จากช่วงเดียวกันในปีก่อน อย่างไรก็ตาม แนวโน้มกำไรจะยิ่งดีขึ้นในอีก 2 ไตรมาสข้างหน้าตามฤดูกาล ยังคงแนะนำซื้อ ราคาเป้าหมายปีนี้ 6 บาท (*อยู่ระหว่างปรับราคาเป้าหมายปีหน้า)
 